สวัสดีค่ะ หนูขอปรึกษาหน่อยค่ะ คือหนูเป็นโรคภูมิแพ้อยู่แล้ว และก็นัดไปตรวจและรับยาทุกๆ 3 เดือน ตอนนี้หนูเจ็บปวดที่โพรงไซนัสบริเวณโหนกแก้มและรอบตามากๆ ค่ะ เพราะเป็นหวัดมา 1 อาทิตย์แล้ว ล้างจมูกได้ 3 วันแล้วยังไม่ดีขึ้นค่ะ ต้องทำยังไงบ้างคะ ต้องไปหาเลยไหม อันตรายไหม นัดอาทิตย์หน้าค่ะ
สวัสดีคะ ต้องเรียนอย่างนี้ก่อนค่ะการเป็นภูมิแพ้เยื่อบุจมูก หรือ Hay fever หรือ allergic rhinitis เกิดจากการอักเสบเรื้อรังของเยื่อบุโพรงจมูกค่ะ มักจะเกิดจากการมีสิ่งกระตุ้นให้มีการอักเสบต่อเนื่องทำให้มีอาการแน่นจมูกน้ำมูกไหลได้ค่ะ ซึ่งมักจะถูกกระตุ้นด้วยฝุ่น เกสรดอกไม้ หรือ สารเคมีอื่นๆ หรือแมลงก็ได้ค่ะซึ่งอาจจะมีอาการแน่นจมูกเนื่องจากน้ำมูกมาก มีอาการบวมของเยื่อบุโพรงจมูกมากดังนั้นการรักษาอาจจะต้องใช้เรื่องของยาต้านฮีสตามีนค่ะซึ่งอาจจะต้องตรวจดูว่าไม่มีปัญหาเรื่องการติดเชื้อเข้าไปในโพรงไซนัสค่ะ ซึ่งจะอยู่ลึกกว่ามากๆค่ะดังนั้นถ้ามีปัญหาเรื่องไข้ ปวดศีรษะ ปวดรอบตา น้ำมูกเขียวขุ่นแนะนำให้รีบพบแพทย์ค่ะ เพราะอาจจะมีการติดเชื้อเข้าไปในโพรงไซนัสได้ค่ะ